*Likumprojekts*

**Grozījums Statistikas likumā**

Izdarīt Statistikas likumā (Latvijas Vēstnesis, 2015., 118. nr.) šādu grozījumu:

Papildināt likumu ar VI nodaļu šādā redakcija:

“**VI nodaļa**

**Administratīvā atbildība statistikas jomā un kompetence sodu piemērošanā**

**31.pants. Administratīvā atbildība**

(1) Par oficiālās statistikas nodrošināšanai nepieciešamo datu neiesniegšanu vai neatļaušanu novērot faktiskās cenas, vai patiesas un pilnīgas pamatinformācijas par cenām un tarifiem nesniegšanu normatīvajos aktos noteiktajā kārtībā, izsaka aizrādījumu vai uzliek naudas sodu:

1) fiziskajām personām no divām līdz septiņdesmit naudas vienībām;

2) juridiskajām personām no sešām līdz simtu četrdesmit naudas vienībām.

(2) Par pētnieciskam darbam saņemtu netieši identificējamu datu izpaušanu trešajām personām vai izmantošanu pretēji mērķim, kādam šie dati ir pieprasīti un sniegti, izsaka aizrādījumu vai uzliek naudas sodu:

1) fiziskajām personām no divām līdz septiņdesmit naudas vienībām;

2) juridiskajām personām no sešām līdz simtu četrdesmit naudas vienībām.

**32.pants. Kompetence sodu piemērošanā**

Šā likuma 31.pantā minēto sodu par pārkāpumiem piemērošanas administratīvo pārkāpumu procesu veic Centrālā statistikas pārvaldes priekšnieks un viņa vietnieki.”.

Likums stājas spēkā 2017.gada 1.janvārī.

**Iesniedzējs:**

Ministru prezidenta biedrs,

ekonomikas ministrs A. Ašeradens

Vīza: Valsts sekretārs J. Stinka

23.05.2016

179

M.Deaks, 67366642

Madars.Deaks@csb.gov.lv